**TIFLOLOŠKI MUZEJ**

**Augusta Šenoe 34/III**

**10 000 Zagreb**

Tel: 48 11 102

Fax: 48 35 218

e-mail: info@tifloloskimuzej.hr

www.tifloloskimuzej.hr

**PRIJEDLOG PROGRAMA RADA**

**(za 2014. godinu)**

 Zagreb, rujan 2013.

**1. REDOVITA DJELATNOST**

**1.1. Muzejska građa**

- planiraju se pripremni radovi za izradu kataloga fundusa Muzeja (pregled i sistematizacija svih zbirki u svrhu tematskog strukturiranja građe) (voditelji svih zbirki)

* + 1. **Zbirka predmeta specijalne edukacije i rehabilitacije** (Bosnar Salihagić)

- nastavlja se kataloška obrada, u računalnom programu M++, cca 100 predmeta

* + 1. **Zbirka tiskovina na reljefnim pismima** (Sivec)

- planira se nastavak obrade i katalogizacije predmeta te upisom u računalni program M++, cca 15

- planira se nabava novih tiskovina na reljefnim pismima, cca 20 predmeta te njihova inventarizacija i obrada

* + 1. **Donacija Wagner** (Šoda)

- predviđa se obrada i katalogizacija u računalnom M++ programu, 40 predmeta. Zbirka posjeduje pomagala za nastavu matematike i fizike, svaki predmet sastoji se iz više dijelova koji se spajaju u cjelinu formirajući određeni pokus.

- planira se obrada demonstracijskih modela iz matematike, hidromehanike i aeromehanike. Od inv.br. 289 do 311.

**1.1.4. Zbirka likovnih radova** (Šiftar)

- radi obogaćivanja Zbirke planira se nabava (poklonom) jedne skulpture gluhoslijepog autora Ivana Vručine

* + 1. **Oftalmološka zbirka** (Šoda)

- predviđa se obrada i katalogizacija u računalnom programu M++, 20 predmeta, predmeti iz Donacije akademika Zvonimira Pavišića

* + 1. **Zbirka fotografija** (Vouk)

- planira sa stručna obrada cca 150 inventarnih brojeva

- planira se stručna obrada vezano uz pripremu izložbe o Zemaljskom zavodu za slijepu djecu (planiranu za 2015.), cca 70 inventarnih brojeva

* + 1. **Zbirka arhivskog gradiva** (Ćosić)

- inventarizacija gradiva u računalni program M++, 200 jedinica

- obrada i katalogizacija gradiva (stručna i znanstvena obrada dokumenata vezanih uz osnivanje i djelovanje Zemaljskog zavoda za odgoj slijepe djece u Zagrebu), 50 jedinica

- obrada i katalogizacija gradiva iz ostavštine Vinka Beka, 30 jedinica

- inventarizacija i obrada arhivskog gradiva u bazi podataka arhivsko informacijskog sustava ARHiNET

* 1. **Muzejska dokumentacija**

1.2.1. (Sivec)

- nastavlja se rad na digitalizaciji nove fototeke TM, te unosa u računalni program S++, cca 300 zapisa

- planira se osmisliti novi dokumentacijski audiovizualni fond videoteke te unijeti kompletnu građu u računalni program S++, cca 15 zapisa

- nakon upisa sve raspoložive građe sekundarne dokumentacije planira se započeti s povezivanjem svih dokumentacijskih fondova

- prijava filmova TM za MUVI 2014.g.

- priprema i dostava materijala za Interliber 2014. g.

- predviđa se obavljanje svih poslova proizašlih iz djelatnosti muzeja a koji su vezani uz NSK (kontakti, zahtjevi za dodjelu CIP-a, dostava obaveznih primjeraka itd.)

- planira se izvršenje preostalih upisa u sklopu programa Arhi-net, cca 20 zapisa.

* + 1. **Hemeroteka** (Sušić)

- klasificiranje, obrada, inventiranje cca 3500 (prema podacima iz 2012.) isječaka hemeroteke za 2014. g.

- unos podataka u hemerotečni fond sustava sekundarne dokumentacije M++, upis cca 700 (prema podacima iz 2012.) isječaka hemeroteke.

1.2.3. Fototeka (Šiftar)

- nastavak pregleda digitalnih fotografija u fototeci od 2003. g. (kojih je ukupno oko 10.000) te njihova selekcija, obrada i sistematizacija - oko 500 fotografija

- dodjeljivanje inventarnih brojeva odabranim digitalnim fotografijama - oko 200 fotografija

- upisivanje odabranih i digitalnih fotografija u program S ++ sa svim relevantnim podacima - oko 200 fotografija

* 1. **Knjižna građa (Sivec)**

1.3.1. Serijske publikacije

- sukladno predloženoj Politici sakupljanja predlaže se izdvajanje građe predviđene za otpis

1.3.2. Omeđene publikacije

Stručna obrada knjižne građe

- predviđa se izdvajanje najstarijih publikacija u svrhu prijedloga formiranja nove zbirke, cca 50-tak predmeta

- inventarizacija knjižne građe, cca 30 naslova te unos u računalni program K++

**1.4. Stručna predavanja u Muzeju i izvan njega**

- „Muzej, kakav želimo ?” predavanje studentima Informacijskih znanosti, odsjek muzeologija na Filozofskom fakultetu u Zagrebu

- „Program samozastupanja – mogućnosti djelovanja u muzejskom okruženju” predavanje u Tiflološkom muzeju za muzejske pedagoge (Sušić)

- planira se održavanje jednodnevnog seminara s uključenim radionicama za muzejske djelatnike s temom *Knjiga u kutiji*, odnosno taktilne slikovnice kao muzeološko pomagalo namijenjeno slijepim, slabovidnim, videćima, osobama s multiplim oštećenjima. Predavač će bit gošća iz Slovenije, doc.dr. Aksinja Kermauner, predavač u *Zavodu za slepo in slabovidno mladino* Ljubljana i na *Pedagoškom fakultetu Univerze na Primorskem*. (Vouk)

|  |  |
| --- | --- |
| Troškovi prijevoza LJ-ZG-LJ | 196,00 kn |
| Noćenje | 667,00 kn |
| Honorar predavaču | 500,00 kn |
| Potrošni materijal | 400,00 kn |
| **UKUPNO** | **1763,00 kn** |

- planira se održavanje jednodnevnog seminara s uključenim radionicama za muzejske djelatnike *Neki aspekti interpretiranja umjetničkih djela za slijepe i slabovidne* odnosno doživljavanje umjetničkog djela kod slijepih i značaj njegove interpretacije. Naime, i kod osoba koje vide samo gledanje djela ne garantira i njegovo razumijevanje, već je to jedan proces koji uključuje imaginaciju, naša prethodna iskustva i znanja. Predavač će biti gošća iz Slovenije, Rajka Bračun Sova, muzejski pedagog i kustos (Vouk)

|  |  |
| --- | --- |
| Troškovi prijevoza LJ-ZG-LJ | 196,00 kn |
| Noćenje | 667,00 kn |
| Honorar predavaču | 500,00 kn |
| Potrošni materijal | 200,00 kn |
| **UKUPNO** | **1563,00 kn** |

### 1.5. Stručna vodstva

Stručna vodstva, individualna i skupna, za sve dobne skupine i vrste posjetitelja kroz stalni postav i povremene izložbe na hrvatskom i engleskom jeziku. (svi stručni djelatnici)

- na njemačkom jeziku (Sivec)

- na slovenskom jeziku (Vouk)

* 1. **Pisani stručni radovi**

„Videoteka - nova zbirka sekundarne dokumentacije“, radni naslov, Informatica museologica, Sivec

„Kakav muzej želimo?”, radni naslov, Vijesti muzealaca i konzervatora, Sušić

 „Taktilna slika Slijepac i vila“, radni naslov, Informatica museologica, Ž. Bosnar Salihagić i M. Vouk

 „Zemaljski zavod za slijepu djecu kroz fotografije iz fundusa Tiflološkog muzeja“, radni naslov, Informatica museologica, Vouk

„Donacija Wagner“, radni naslov, Informatica museologica, Šoda

###  Stručno i znanstveno usavršavanje

Obrada podataka i pisanje doktorske radnje na Filozofskom fakultetu u Zagrebu, Doktorski studij Informacijskih i komunikacijskih znanosti, muzeologija (Bosnar Salihagić, Sušić).

### Prisustvovanje i sudjelovanje na stručnim i znanstvenim skupovima, kongresima, seminarima:

- sudjelovanje na skupu muzejskih pedagoga (tema i mjesto još nisu poznati)

- sudjelovanje na Seventh International Conference on the Inclusive Museum: Shared Visions and Shared Histories Los Angeles 4 - 6. 8.2014., rad je prihvaćen (Sušić)

|  |
| --- |
| **Troškovnik LA** |
| Avio karta 6.377,00 |
| Smještaj 4 noćenja 2.654,00 |
| Kotizacija 1.848,99 |
| 5 dnevnica 95$ 2.521,35 |
| Viza 160 $ 915,20 |
| UKUPNO **14.315,55** |

- aktivno sudjelovanje na seminaru AKM s poster prezentacijom u okviru zadane teme, studeni 2014. (Vouk)

**1.9. Realizacija vlastitog radnog vremena u okviru suradnje sa srodnim ili sličnim ustanovama i udrugama**

Hrvatski savez slijepih, Hrvatska knjižnica za slijepe, Centar za odgoj i obrazovanje Vinko Bek, Savez gluhih i nagluhih grada Zagreba, Edukacijsko rehabilitacijski fakultet, Udruga Dodir, Udruga slijepih i slabovidnih studenata Šišmiš, Hrvatsko muzejsko društvo, Hrvatski državni arhiv, Nacionalna i sveučilišna knjižnica, hrvatski muzeji te sve ustanove koje se bave problematikom osoba s invaliditetom s posebnim naglaskom na osobe oštećena vida (svi stručni djelatnici)

- vezano uz pripremu izložbe o donaciji Wagner kontaktirat će se stručne osobe s područja prirodnih znanosti (Šoda)

HNK ICOM (Bosnar Salihagić, Sušić)

**1.10. Edukativna djelatnost** (Sušić)

Programom se naglasak stavlja na promociju stalnog postava, zbirki i poslanja Tiflološkog muzeja sve kroz pojačanu komunikacijsku aktivnost.
- rad na realizaciji edukativno nagradne igre, (naziv još nepoznat) u organizaciji Sekcije za muzejsku pedagogiju
- priprema i osmišljavanje aktivnosti za Međunarodni dan muzeja
- priprema i osmišljavanje aktivnosti za Noć muzeja
- priprema i rad na obilježavanju Mjeseca savjesnosti
- priprema i rad na radionicama vezanim uz stalni postav

**1.11. Planirani poslovi višeg muzejskog fotografa** (Šiftar)

- snimanje digitalnih fotografija vezanih uz povremene programske izložbe u Muzeju, snimanje muzejskih predmeta i osnovna obrada u programu Photoshop - cca 400 fotografija

- skeniranje crno-bijelih negativa iz muzejske fototeke (cca 50 negativa), njihovo prebacivanje u digitalni format i obrada u Photoshop programu

### 1.12. Ostalo

- u cilju daljnjeg stručnog usavršavanja prikupljanje i praćenje literature iz muzeologije i edukacijsko-rehabilitacijske znanosti

- priprema i osmišljavanje aktivnosti za Međunarodni dan muzeja, Međunarodni dan osoba s invaliditetom, Međunarodni dan bijelog štapa, Noći muzeja, Tjedan Helen Keller i dr.

 (svi stručni djelatnici)

- obučavanje i praćenje literature za izradu verbalnih opisa slika, skulptura, predmeta te opis filmova za slijepe osobe

- istraživački rad, pripreme i odabir predmeta za izložbu povodom 120. godišnjice od osnutka Zemaljskog zavoda za odgoj slijepe djece (Ćosić)

- radovi vezani za izložbu predmeta iz Donacije Wagner

- koordinacija poslova vezanih uz web stranicu Tiflološkog muzeja, konzultacije oko održavanja i pripreme novih sadržaja za web stranicu, poslovi oko prikupljanja i odabira tekstova i slikovnog materijala od ostalih stručnih djelatnika Muzeja, obavljanje poslova administratora (izmjene i unošenje novog pisanog i slikovnog sadržaja na web stranicu), odabir tekstova za prijevod na engleski jezik i njihova objava na web stranici (Šoda)

- administriranje profila na društvenoj mreži Facebook te proširivanje sadržaja i aktivnosti.

- uređivanje i ažuriranje sadržaja infokioska (Vouk)

- planira se zatražiti preostala sredstva za film pod radnim nazivom "Korištenje zakonitosti orijentacije i mobiliteta u muzejskom okružju" kako bismo bili u mogućnosti realizirati i finalizirati projekt. (idejna koncepcija: mr.sc. Željka Bosnar Salihagić, stručna koncepcija: dr.sc. Morana Vouk)

|  |  |  |  |  |  |
| --- | --- | --- | --- | --- | --- |
| Redni broj  | Usluga  | Količina  | Jedinica  | Cijena  | Ukupno  |
| 1.  | Video oprema / snimatelj  | 6  | termin  | 2.750  | 16.500  |
| 2.  | Audio oprema / snimatelj  | 4  | termin  | 1.600  | 6.400  |
| 3.  | Rasvjetna oprema / ekipa  | 5  | termin  | 1.400  | 7.000  |
| 4.  | Montaža / montažer  | 10  | termin  | 2.700  | 27.000  |
| 5.  | Audio postprodukcija / ekipa  | 5  | termin  | 2.400  | 12.000  |
| 6.  | Video postprodukcija / ekipa  | 3  | termin  | 1.800  | 5.400  |
| 7.  | 2D grafika / ekipa  | 1  | termin  | 2.600  | 2.600  |
| 8.  | Glazbena podloga  | 5  | minuta  | 900  | 4.500  |
| 9.  | Titlovi i prijevod (engleski jezik)  | 1  | usluga  | 3.000  | 3.000  |
| 10.  | Statisti sa zadatkom  | 3  | honorar  | 1.200  | 3.600  |
| 11.  | Narator  | 1  | usluga  | 2.000  | 2.000  |
| 12.  | Režija  | 1  | usluga  | 7.000  | 7.000  |
| 13.  | Organizacija  | 1  | usluga  | 7.200  | 7.200  |
| 14.  | Transport  | 3  | dan  | 400  | 1.200  |
| 15.  | Potrošni materijal  | 5  | komad  | 63  | 315  |
| 16.  | Integracija video materijala  | 4  | termin  | 2.700  | 10.800  |
| 17.  | Dodatna a/v postprodukcija  | 2  | termin  | 2.700  | 5.400  |
| **UKUPNO** | **121.915** |

**PRILAGODBA**

- kontakti s baštinskim institucijama u Hrvatskoj i inozemstvu u vezi pristupačnosti i prilagodbe za osobe s invaliditetom (dinamika i opsežnost poslova ovisi o potrebama korisnika koji će se obratiti na Muzej)

- suradnja na projektima pristupačnosti za posjetitelje s invaliditetom (Vouk)

1. **ZAŠTITA GRAĐE**

**2.1. Preventivna zaštita Zbirke predmeta specijalne edukacije i rehabilitacije** (Bosnar Salihagić**)**

- planira se pregled, sortiranje (stupanj ugroženosti), izraditi planove popravaka, čišćenja predmeta od prašine i zaštita beskiselinskim papirom i beskiselinskom folijom /100 kom/

**2.1.1. Restauracija i konzervacija**

Zbirka predmeta Tiflološkog muzeja sadrži tiflopedagoške predmete koje su slijepe osobe koristile u svom obrazovanju i svakodnevnom životu, a potječu od sredine 19. stoljeća nadalje. Predmeti su uglavnom izrađeni od drva i metala i čine jedinstvenu zbirku najstarijih i vrlo rijetkih tiflopedagoških predmeta (strojevi za pisanje Brailleova i Kleinova pisma, šila, tablice, didaktička pomagala s kraja 19. st. i dr.). Zbog očuvanja i zaštite ove jedinstvene zbirke nužno je izvršiti njeno čišćenje, djelomičnu restauraciju i konzervaciju. Za sljedeću godinu predlaže se iso učinoiti na 20 predmeta iz Zbirke. Navedene zahvate obavit će restaurator Zoran Kirchhoffer tijekom 2013. godine i to na način kako je opisano u Ponudi za izvođenje restauracije.

**Iznos potrebnih sredstava - Ministarstvo kulture: 30.000,00 kn**

**2.2. Preventivna zaštita Oftalmološke zbirke** (Šoda)

- planira se pregled, sortiranje (stupanj ugroženosti), izraditi planove popravaka, čišćenja predmeta od prašine i zaštita beskiselinskim papirom i beskiselinskom folijom /50 kom/

**2.3. Preventivna zaštita Zbirke arhivskog gradiva** (Ćosić)

- planira se redovito pregledavanje i zaštita građe Zbirke arhivskog gradiva u depou i na izložbi stalnog postava

- sređivanje dokumentacije i smještaj građe u nove arhivske kutije, 2 arhivske kutije

- u cilju preventivne zaštite također se planira i nastavak digitalizacije arhivske građe te pohranjivanje podataka u jpg i dpi formatu, 300 jedinica

**2.4. Preventivna zaštita Zbirke likovnih radova** (Šiftar)

- čišćenje predmeta od prašine i zamatanje u transparentnu beskiselinsku foliju - cca 50 skulptura

- redoviti pregled građe te prema potrebi izrada prijedloga za restauraciju s opisima i fotografijama oštećenja

**2.4.1. Restauracija i konzervacija**

- planira se restauracija skulpture Prognanica, samoukog slijepog autora Ivana Ferlana. Restauraciju i konzervaciju će izvršiti Vanina Topić, akademska kiparica i viši restaurator.

**Potrebna sredstva: 9.200,00 kn**

Ministarstvo kulture RH

**2.5. Preventivna zaštita Donacija Wagner** (Šoda)

- donacija broji 87 predmeta od kojih je u 2013. restaurirano i konzervirano 27, planira se obrada preostalih 60 predmeta

**2.5.1. Čišćenje, konzerviranje i restauriranje: Donacija Wagner**

**Ukupan iznos: 24.150,00 kn**

1. **POSEBNI PROGRAMI**
	1. **Povremene izložbe**

**3.1.1.** *Mala plastika Damira Mataušića* **(ciklus Taktilne galerije)**

Autor izložbe: Davor Šiftar

Popratne pedagoške aktivnosti: Željka Sušić

Vrsta izložbe: umjetnička

Broj izložaka: oko 15 skulptura i 40 medalja

Mjesto održavanja: Tiflološki muzej

Vrijeme održavanja: predviđa se u prvoj polovici 2014. godine

Ciljevi izložbe:

Kao i na svim dosadašnjim izložbama iz ciklusa Taktilne galerije, cilj je slijepim posjetiteljima omogućiti da dodirom upoznaju recentnu kiparsku produkciju, budući da u pravilu u muzejima i galerijama nije dopušteno dirati eksponate.

Ovi radovi našeg renomiranog kipara Damira Mataušića su i dimenzijama osobito primjereni za taktilnu percepciju, jer se radi o medaljama i maloj plastici bogatog reljefa. Uz to, neki od radova komponirani su od različitih vrsta materijala različitih tekstura, što je u taktilnom smislu također vrlo zanimljivo. Autor je redovni profesor na Akademiji likovnih umjetnosti, a na nekima od radionica koje je vodio uključivao je i gluhoslijepu kiparicu Sanju Fališevac, te istraživao taktilne mogućnosti videćih studenata s povezom na očima pri modeliranju skulptura. Ova izložba predstavlja nastavak suradnje s našim eminentnim umjetnicima kao što su Želimir Janeš, Ljerka Njerš, Vera Dajht Kralj, Petar Barišić i Zdravko Brkić, koji su svoje radove izložili dodiru slijepih posjetitelja.

Specifičnosti prezentacije na izložbi:

Katalog na uvećanom tisku i Brailleovom pismu, legende uz eksponate na crnom tisku i Brailleovom pismu, izloženi radovi bit će povezani reljefnim podnim trakama koje će omogućiti samostalno kretanje slijepim posjetiteljima, a proračunati razmaci među izlošcima omogućit će razgledavanje osobama u invalidskim kolicima.

Troškovi izložbe:

|  |  |  |
| --- | --- | --- |
| 1. | Izrada velikih fotografija skulptura i medalja (za slabovidne posjetitelje) 100 x 70 cm, kaširanje na kapafix (26 komada) | 9.425,00 |
| 2. | Dizajn i tisak kataloga 19,5 x 22 cm, 28 str. + ovitak (300 kom.) | 13.125,00 |
| 3. | Dizajn i tisak plakata 70 x 100 cm (30 kom.) | 4.750,00 |
| 4. | Dizajn i tisak pozivnice 10 x 21 cm s preklopom (300 kom.) | 2.750,00 |
| 5. | Tiskanje kataloga i legendi na Brailleovom tisku (50 komada) | 285,00 |
| 6. | Izrada taktilnog tlocrta izložbe za slijepe | 3.750,00  |
| 7. | Osiguranje skulptura u transportu i na izložbi | 3.420,00 |
| 8. | Poštanski troškovi (slanje pozivnica i kataloga) | 2.000,00 |
| 9. | Troškovi prijevoza skulptura | 1.500,00 |
| 10. | Reljefne podne trake za usmjeravanje slijepih posjetitelja | 5.568,56 |
| 11. | Potrošni materijal (boja za postamente, čičak-traka, ljepljiva traka, tonske podloge) | 3.000,00 |
|  | **Ukupni troškovi izložbe - Ministarstvo kulture:**  | **49.573,56** |

**3.1.2. Marko Pogačnik *Labirint višedimenzionalnog prostora***

Vrsta izložbe/instalacije: umjetnička

Mjesto održavanja: Tiflološki muzej

Vrijeme održavanja: svibanj 2014.

Autor izložbe/instalacije: Marko Pogačnik

Suradnici na izložbi: Željka Bosnar Salihagić, Davor Šiftar i Morana Vouk

Pedagoške aktivnosti: Željka Sušić

Marko Pogačnik je rođen 1944. g. u Sloveniji, diplomirao je kiparstvo na Akademiji likovnih umjetnosti u Ljubljani 1967. godine. Živi u Šempasu, Slovenija.

Pogačnik je jedan od osnivača [OHO](http://www.avantgarde-museum.com/hr/museum/kolekcija/4394-OHO/) skupine s kojom od 1965. do 1971. stvara u području konceptualne umjetnosti i land arta. Njegova umjetnička praksa u OHO razdoblju uključuje crtež, strip, performance, eksperimentalni film, konkretnu poeziju i esejistiku. Od 1964. Pogačnik stvara "proizvode" (otiske svakodnevnih stvari u gipsu), a slijede radovi zasnovani na strogim numeričkim programima. U 1969-oj razvija instalacije o odnosima među elementima iste "obitelji" stvari. Izložbe uključuju Information Show u Muzeju moderne umjetnosti u New Yorku 1970, Aktionsraum, München, 1970, i Global Conceptualism Show 1950-80, Queens Museum of Art, New York, 1999.

Zajedno sa svojom obitelji i prijateljima 1971. godine osnovao je ruralnu umjetničku zajednicu "[Obitelj iz Šempasa](http://www.avantgarde-museum.com/hr/museum/kolekcija/4483-OBITELJ-IZ-SEMPASA/) " u Šempasu, Slovenija, koja je postojala do 1978. godine. Izložbe uključuju Family Trigon 1977. u Grazu i Venecijansko Biennalle 1978. godine.

Od 1979. angažiran je u geomantičkim projektima i regeneraciji Zemlje. Sredinom 80-ih  razvio je metodu liječenja Zemlje poput akupunkture, koristeći se kamenim stupovima s izrezbarenim kosmogramima postavljenim na akupunkturnim točkama određenog krajolika. Postupak naziva "litopunkturom".

Predaje Geomantiku na Školi Geomantike "Hagia Chora", Njemačka, pokreće tečajeve holističke ekologije, geomantije i osobnog razvoja u mnogim zemljama diljem svijeta, te pruža savjetovanje o pitanjima urbanog razvoja i dizajna krajolika.

Njegove glavne teme su: višedimenzionalnost krajolika i urbanih ambijenata, komunikacija različitih aspekata prirode, ponovno otkriće ženskog principa, sadašnje promjene Zemlje i ljudske transformacije.

Marko Pogačnik je 1991. godine dizajnirao službeni grb i zastavu Republike Slovenije.

Nacrt instalacije u Tiflološkom muzeju

Instalacija »Labirint višedimenzionalnog prostora« omogućava iskustvo prostornih dimenzija koje prerastaju uobičajeni materijalizirani horizont prostora i vremena.

Ta se namjera realizira pomoću posebnih znakova izrađenih u drvu, koje autor naziva »kozmogramima«.

Pomoću likovnog jezika u kozmogramima je upisana karakteristika odredjene dimenzije prostora, koju se može osjetiti pa i iskusiti opipavanjem. Svaki je kozmogram izrađen od drugačije vrste drveta.

Instalacija labirinta je podijeljena na devet prostora koji se protežu od postojećeg centralnog stuba prema stijenama galerijskog prostora.

»Stijene« labirintnih prostora su sastavljene od vertikalnih širokih traka prozirne plastike, koje daju informaciju, kada ih se opipa, da tu nema prijelaza. Između traka se nalaze otvori koji djeluju kao vrata omogučujući prijelaz iz jednog prostora u susjedni. Trake od plastike su izsjeckane različitim uzorcima.

Kozmogrami koji daju karakteristiku pojedinim od devet prostora labirinta vise u prostoru pomoću drvenih okvira koji su stabilizirani pomoću vrpci.

Namjena instalacije

Instalacija je napravljena tako da je zanimljiva za videče posjetitelje i posjetitelje oštećena vida.

U tiflološkom smislu instalacija omogućava:

* da posetitelj sam traži put kroz labirint
* da opipa kozmograme koji su plastično izrađeni iz različitih vrsti drva
* da osjeti različite kvalitete tih devet prostora labirinta
* da nauči nešto novo o nevidljivim energijskim poljima u prostoru

Na stijenama instalacija je dopunjena s 20 reljefnih crteža napravljenih u reljefnom tisku

kao i kolekcijom fotografija geopunkturnih krugova koje je autor sa suradnicima postavio u različitim zemljama - od kojih jedan stoji i u Zagrebu na Jarunu (»Solarni pleksus Europe« postavljen na Otoku Hrvatske mladeži).

Predviđa se i popratni program koji se sastoji od:

* Autorovih predavanja u danima postavljanja instalacije

 1.Percepcija i značenje nevidljivih prostora

 2.Svijest prirode i elementarna bića

 3.Umjetnost života i život umjetnosti danas

* Posjete megalitske instalacije »Solarni pleksus Europe« na Jarunu te autorovog megalita ispred Muzeja suvremene umjetnosti u Zagrebu

**Troškovi izložbe:**

|  |  |
| --- | --- |
| **Opis radova** | **Cijena** |
| Katalog (23x25 cm) – dizajn, prijelom, priprema za tisak i tisak (300 kom) | 51.250,00 kn |
| Pozivnica – dizajn, prijelom, priprema za tisak i tisak (300 kom) |  3.250,00 kn |
| Plakat (50x60 cm)- dizajn, prijelom, priprema za tisak i tisak (30 kom) |  3.375,00 kn |
| Lektura teksta kataloga (cca 20 kartica) |  200,00 kn |
| Prijevod teksta kataloga na engleski jezik (cca 20 kartica) |  1.800,00 kn |
| Poslovi oko likovnog postava izložbe (2x2 student servis) |  716,80 kn |
| Tehnička izvedba izložbe (4 osobe – 3 dana postavljanje i 1 dan skidanje izložbe - smještaj, dnevnice i prijevoz) |  9.876,26 kn |
| Okviri za kozmograme |  4.500,00 kn |
| Izrada taktilnih crteža (20 kom) |  2.504,00 kn |
| Legende, izrada fotografija  |  1.400,00 kn |
| Snimanje zvuka i najam zvučnih vodiča |  4.250,00 kn |
| Poštanski troškovi |  1.800,00 kn |
| Potrošni materijal za izložbu (reljefne podne trake i ostali materijali) |  5.568,00 kn |
| **Ukupni troškovi** | **90.490,06 kn** |

**3.1.3. Dodirni i nauči!**

Vrsta izložbe: edukativna, tehnička, povijesna

Broj izložaka: 90

Mjesto održavanja: Tiflološki muzej

Vrijeme održavanja: listopad, studeni 2014.

Autor izložbe: Lucija Šoda

Općenito:

Realizacijom izložbe *Dodirni i nauči!* namjera je predstaviti javnosti Donaciju Wagner kao cjelinu nastavnih učila i pomagala za fiziku i matematiku koju sačinjavaju konstruirani fizikalni aparati i učila za matematiku i fiziku koji su rezultat 30 godišnjeg znanstveno-stvaralačkog rada prof. Eugena Wagnera. Prof. Wagner rođen je u Omišu 1924., a prvu aparaturu konstruirao je još kao student eksperimentalne fizike. Kroz rad na Višoj pedagoškoj školi u Splitu kao nastavnik katedre za eksperimentalnu fiziku i u tvornici „Učila“ kao teoretičar i konstruktor materijalizirao je oko 350 inovacija, od kojih su 150 originalni izumi.

Tematski zbirka obuhvaća nekoliko skupina učila kojima se izučavaju zakonitosti na području optike svjetlosnih zraka, osnova kalorike i kalorimetrije kao i sustav funkcionalno povezanih učila za nastavu osnova mehanike. Posebnu skupinu čine nastavna sredstva iz matematike. U cilju razvijanja moći uočavanja prostornih geometrijskih oblika i odnosa među njima, autor je osmislio modele koji vrtnjom stvaraju predodžbe prostornih geometrijskih likova.

Učila su precizno izrađena i pedagoški funkcionalno oblikovana te će izložbom biti zorno demonstrirani pojedini pokusu.

Ciljevi projekta – izložbe:

* prezentirati javnosti dio fundusa Donacije Wagner
* prikazati načine zornog učenja

Ciljane skupine:

* osobe s oštećenjem vida te ostale osobe s invaliditetom
* pedagoški fakulteti i učiteljske akademije
* osnovne i srednje škole u Zgrebu
* osobe treće životne dobi
* stručna javnost

Specifičnosti prezentacije muzejske građe:

* uvećane fotografije
* legende na Brailleovom tisku
* podne trake

|  |  |
| --- | --- |
| Katalog – dizajn, priprema za tisak i tisak (300 kom) | 24.750,00 |
| Pozivnica - dizajn, priprema za tisak i tisak (300 kom) | 2.750,00 |
| Plakat - dizajn, priprema za tisak i tisak (10 kom) | 4.875,00 |
| Izrada postava, tehničkih poslovi kod postavljanja izložbe | 23.469,38 |
| Dizajn i grafičko oblikovanje izložbe | 20.000,00 |
| Lektura kataloga | 400,00 |
| Prijevod sažetka kataloga na engleski (6 kartica) | 630,00 |
| Poštanski troškovi (slanje pozivnica) | 1.700,00 |
| Usluge student servisa kod postavljanja izložbe | 800,00 |
| Potrošni materijal (podne trake, boja, tonske podloge, ljepljiva traka) | 2.000,00 |
| Audio vodič izložbom | 5.250,00 |
| Stručna pomoć kod obrade predmeta | 3.000,00 |
| **SVEUKUPNO** | **89.624,38** |

**3.1.4. Radni naziv izložbe: Ljudska prava – ljudi prije svega**

Autorica izložbe: Željka Sušić

Likovno oblikovanje i izrada postava, kataloga, pozivnica, plakata: Likovni studio d.o.o.

Vrsta izložbe: Edukativna, pokretna, tuzemna

Broj izložaka: 20 tekstualnih panela i cca 20 piktograma

Mjesto održavanja: Tiflološki muzej, osnovne i srednje škole po županijama

Vrijeme održavanja: lipanj – rujan 2014.
Ciljana publika: učenici osnovnih i srednjih škola

**Ciljevi izložbe:**

Izložbom se želi

1. promovirati razumijevanje, toleranciju, prijateljstvo među ljudima s naglaskom na pozitivne međuvršnjačke odnose između učenika s i bez teškoća u razvoju
2. povećati toleranciju i senzibilitet prema socijalno isključenim osobama, osobama s invaliditetom, posebno prema osobama s intelektualnim poteškoćama
3. upoznati s osnovnim značajkama i ciljevima *pokreta za samozastupanje*
4. razvijati kritičko razmišljanje kod mladih ljudi
5. potaknuti na socijalnu akciju koja bi, kao cilj, imala širenje i povećanje razumijevanja o ljudskim pravima
6. širiti znanja o temeljnim ljudskim pravima te djelovati na smanjenje, još uvijek prisutnog, stigmatizirajućeg odnosa prema osobama s intelektualnim poteškoćama
7. utvrditi platformu za međusobni dijalog među ljudima bez obzira na njihove sposobnosti
8. aktivno uključiti učenike u proces stvaranja izložbe te im približiti Muzej i muzejski rad

Izložba će biti prilagođena za osobe oštećena vida kao i osobe s intelektualnim poteškoćama. Planira se popratni edukativni materijal uz izložbu u obliku didaktičke igre - memory kartice kao i promotivni materijal vezan uz izložbu. Tiskani materijal odnosi se na izradu plakata i pozivnice.

Katalog izložbe izdao bi se u elektroničkom obliku na USB „sticku

Tiflološki muzej, putem predložene izložbe, želi kod učenika osnovnih i srednjih škola, ali i svih ostalih posjetitelja, promovirati osnovna ljudska prava te ukazati na, još uvijek, neadekvatnu razinu ostvarenih ljudskih prava kod osoba s intelektualnim poteškoćama. Istaknuo bi se pojam neotuđivosti, nedjeljivosti i univerzalnosti, tri karakteristike koje su vezane uz ljudska prava te bi se pokazala razlika između osobnih, pravnih i političkih prava.
Jednako tako javnosti bi se pokazalo stanje ljudskih prava kod nas, naznačio kritički odnos prema ostvarenju prava s posebnim naglaskom na prava osoba s intelektualnim poteškoćama.

Izložbu bi pratio katalog u elektronskom obliku koji bi se nalazio na *USB sticku*.

Cjelovit izložbeni projekt bi se, u obliku putujuće izložbe, preko županijskih odjela za odgoj i obrazovanje ponudio osnovnim i srednjim školama za školsku godinu 2014/2015.

|  |  |
| --- | --- |
| Likovno oblikovanje 20 panoa 2000x1000mm  | 17.500,00 kn |
| Digitalni ispis 20 listova 2000x1000mm | 5.000,00 kn |
| Likovno oblikovanje višenamjenskog plakata/brošure/pozivnice | 4.687,50 kn |
| Pripreme za tisak i tisak višenamjenskog plakata/brošure/pozivnice, B2,4/4, obostrano lakirano, 135g/m2 100 kom  | 2.343,75 kn |
| Dizajn didaktičke memory igre *Ljudi prije svega*  | 9.375,00 kn |
| Dizajn prateće brošure/upute  | 4.687,50 kn |
| Pripreme za tisak i tisak prateće brošure/upute, 36 stranica A6, 4/4, lakirano, klamano 2x u hrbat, 500 kom | 3.125,00 kn |
| Pripreme za tisak i tisak didaktičke memory igre *Ljudi prije svega*; 35 parova kartica dimenzije 60x60mm, tisak 4/1, obostrano lakirano, omot od tvrde ljepenke, dimenzije 160x120x80mm, tisak 4/1, plastificirano, 500 kom | 37.500, 00 kn |
| Dizajn, priprema e-kataloga/pozivnice | 3.300,00 kn  |
| Nabava USB memory Key 8 GB za e-katalog s otisnutim muzejskim logom | 30.618,75kn |
| Snimanje i presnimavanje teksta e-kataloga na 500 kom USB stikova | 3.462,00 kn |
| Izrada promotivnog materijala - majica s tiskanim piktogramima i pratećim člankom iz Opće deklaracije o ljudskim pravima 50 kom | 2.343,75kn  |
| Izrada promotivnog materijala - podloga za računalnog „miša“ s prigodnim tekstom o Općim pravima 50 kom | 2.343,75kn  |
| Nabava konstrukcije Banner display sistema Rool-Up  | 5.000,00 kn |
| Zvučno snimanje izložbenih tekstova na iPod cca 20 kartica teksta | 380,00 kn |
| Prijevod sažetka kataloga na engleski (2 kartice) | 250,00 kn |
| Lektura teksta za e-kataloga | 250,00 kn |
| Usluge student servisa kod postavljanja i demontaže izložbe, 2 osobe po 2 dana (25kn /h) | 800,00 kn |
| Poštanski troškovi (slanje pozivnica)  | 350,00 kn |
| Nespomenuti troškovi | 1.500,00 kn |
| **SVEUKUPNO** | **134.847,00 kn** |

Sredstva će se zatražiti od Ministarstva kulture RH.

* 1. **Noć muzeja 2014. – *Ljudi na prvom mjestu***

Povodom održavanja Noći muzeja 2014. u Tiflološkom muzeju će se, uz razgledavanje stalnog postava, održati program koji će u skladu sa muzejskim poslanjem podržati ideju jednakosti i ravnopravnosti marginaliziranih i manjinskih skupina, a sve u cilju solidarnosti i suzbijanja nasilja i diskriminacije LGBT osoba**.**

Tema Noći muzeja 2014. biti će zaštita i promocija ljudskih prava protiv diskriminacije LGBT osoba, a radni naslov manifestacije jePutting People First*(ljudi na prvom mjestu).*

Javnost će se moći upoznati s problematikom putem tiskanih materijala koji će se prezentirani u obliku info panoa i putem žive riječi vođene od strane vanjskog stručnog suradnika, kompetentnog za najavljenu problematiku u formi radionice i/ili parlaonice.

Ciljevi koji se želi postići provedbom predloženog programa su:

-upoznavanje šire društvene zajednice s problematikom LGBT osoba te osvrt s medicinskog, psihološkog i sociološkog aspekta

-pridonošenje uklanjanju predrasuda kao i promicanje tolerancije prema različitosti

Vrste aktivnosti kojima će se program provesti:

- manja edukativna i informativna izložba vezana uz predloženu temu

-2 radionice i/ili parlaonice pod nazivom Ljudi na prvom mjestu

- humanitarni nastup glazbenih umjetnika koji će svojim programom podržati problematiku u Noći muzeja 2014.

Korisnici najavljenog programa su šira društvena zajednica tj. svi posjetitelji Noći muzeja raznih dobnih, obrazovnih i interesnih skupina.

Program će se odvijati tradicionalno, zadnji petak u siječnju 2014., od 18 do 01 h.

Troškovnik:

|  |  |
| --- | --- |
| Digitalni tisak, kaširanje legendi i uvećanih fotografija na kapafix (10 kom) |  1.400,00 kn |
| Usluge Student servisa (montaža, čišćenje)  |  564,00 kn |
| Usluge zaštite osoba i imovine |  700,00 kn |
| Potrošni materijal za izložbu (reljefne podne trake, boja za postamente i zidove te ostali sitni materijali) |  919,80 kn |
| Trošak gostovanja vanjskog predavača (materijali i honorar) |  400,00 kn |
| Najam miksete i opreme za ozvučenje prostora |  4.750,00 kn |
| Najam rasvjetne opreme |  3.687,50 kn |
| **UKUPNO** | **12.421,30 kn** |

* 1. **Izdavačka djelatnost**

Priprema za izradu Kataloga fundusa, odnosno poslovi koji prethode izdavanju Kataloga (svi voditelji zbirki).

* + 1. **Razglednice – muzejski suveniri**

Planira se izdavanje razglednica - muzejskih suvenira s fotografijama odabranih predmeta iz Zbirke likovnih radova: slike Slijepac i vila Vjekoslava Karasa (?), te skulptura Sanje Fališevac, Ivana Ferlana i Remzije Đumišića. Priprema uključuje snimanje, odnosno kreativnu fotografsku interpretaciju odabranih predmeta i grafički dizajn razglednica. U planu je izdavanje razglednica s šest motiva, svaki u nakladi od 300 komada. (Šiftar)

**Potrebna sredstva: 4.162,50 kn**, Ministarstvo kulture RH

* + 1. **Izdavanje tiskane publikacije (monografije o knjizi dojmova) pod radnim nazivom
		POGLED POSJETITELJA**

Naslov publikacije: Pogled posjetitelja
Autorica: Željka Sušić
Format i opseg:. Format B5, 70 stranica
Broj ilustracija: 20, (fotografije, crteži)
Vrsta uveza: meki uvez, u boji
Naklada: 1000 primjeraka

Muzeji sa svojim posjetiteljima komuniciraju i prenose im poruke na različite načine i kroz raznovrsne oblike prezentacije. Posjetiteljima se, postavom, izložbom, katalogom, deplijanom, internetskim stranicama prenosi poruka. Povratna informacija se, do nedavno, najčešće dobila kroz knjigu utisaka koju svaki muzej brižljivo čuva
Što nam te knjige govore, je li kroz njihov presjek moguće saznati nešto više o osobama koje su bile naši gosti, korisnici. Tko su te osobe, koliko je vremena proteklo od prvog utiska, tko ga je zabilježio za spomen? Što su zapažanja i njihove opaske, kako smo, po njima, radili? Jesmo li ostvarili zacrtane ciljeve? Razlikuju li se dojmovi koji su upisani rukom od onih koji se mogu iščitati s novih medija, tehnologija (facebook, www)? Postoji li i ako da koja je razlika u jeziku, stilu pisanja? Što nam najčešće posjetitelji poručuju?
Cilj
-programa je napraviti izbor tekstova koji su, u knjige utisaka, upisani od osnutka muzeja pa do danas.
-najširoj javnosti pružiti uvid o tome kakvu je impresiju Muzej ostavljao u očima posjetitelja tijekom 60 godina postojanja.

|  |  |
| --- | --- |
| Likovno oblikovanje/dizajn priprema za tisak |  23.437,50kn |
| Lektura i prijevod na engleski jezik |  300,00 kn |
| Tisak 1000 komada |  9.600,00 kn |
| Poštarina |  350,00 kn |
| Nepredviđeni troškovi |  1.000,00 kn |
| **SVEUKUPNO**  |  **34.687,50kn** |

* 1. **Radionice (Sušić)**

Naziv radionice: „Točka, točka, točkica nastala je brajica“
Autorica: mr. sc. Željka Sušić

Suradnici: Udruga slijepih Zagreb

Likovno oblikovanje i izrada pedagoškog materijala: Likovni studio d.o.o.

Vrsta radionice: Edukativna

Mjesto održavanja: Tiflološki muzej,

Vrijeme održavanja: svibanj 2014
Ciljana publika: učenici redovnih osnovnih škola,

 osobe kojima je hrvatski jezik strani jezik,

 osobe oštećena vida treće životne dobi

**Ciljevi:**

1. promocija pisma za slijepe
2. usvajanje znanja o brajevom pismu
3. poticanje socijalnog zajedništva
4. pozicioniranje Muzeja kao mjesta neformalnog stjecanja znanja i novih vještina
5. poticanje i razvijanje koncepta Muzeja kao mjesta uključivanja u zajednicu osoba kojima hrvatski nije materinji jezik
6. briga i interes za probleme osoba koje su vid izgubile u trećoj životnoj dobi
7. jačanje motiviranosti za učenje brajevog pisma
8. poticanje funkcionalnog pristupa u učenju brajice
9. promocija Muzeja kao mjesta „dobrog osjećanja“
10. promocija edukativne *memory* igre kao muzejskog suvenira

Opis

Osnovni cilj radionica je stjecanje novih znanja i vještina, a usmjerene su na usvajanje novih kompetencija kod; učenika redovnih osnovnih škola, odraslih osoba stranih državljana, osoba treće životne dobi koje su vid izgubile kao odrasle osobe Također, radionica nije izdvojena iz konteksta stalnog postava naprotiv, njegova je nadopuna budući je jedna cjelina postava vezana uz brajevo pismo.

Memory igra sadrži 30 parova, na svakom paru je otisnuto slovo abecede kojemu je pridruženo i reljefno slovo brajeve abecede. Igra se na način da se svi parovi licem nalaze na podlozi. Učesnici „otvaraju“ parove te ih pokušavaju upariti sve dok se ne slože svi parovi. Ovom igrom razvija se motorika, pamćenje, razumijevanje, strpljenje.
Izrada ove igre ima dvostruko značenje. Osim mogućnosti korištenja u edukacijske svrhe memory igra je i jedinstven, reprezentativan muzejski edukativni suvenir. Svrha ovog suvenira je da se posjetitelj i nakon posjeta može povezati s kontekstom koji suvenir reprezentira, te da zadovoljava kriterije poput jednostavnosti, razumljivosti, dobrog dizajna. Edukativni muzejski suvenir u obliku „memory“igre objedinjuje navedeno uz dodanu vrijednost koja se u svijesti posjetitelja povezuje s „onim nečim“ što sam Muzej predstavlja.

Za potrebe evaluacije (članovi Udruge aktivno bi se uključili u nastajanje igre) „memory“ igre Tiflološki muzej surađivao bi s **Udrugom slijepih Zagreb**

|  |  |
| --- | --- |
| Dizajn didaktičke memory igre *Točka, točka, točkica nastala je Brajica* | 9.375,00 kn |
| Dizajn, prateće brošure/upute  | 4.687,00 kn |
| Priprema za tisak i tisak prateće brošure/upute, 36 str, A6, 4/4, lakirano, 2x klamano u hrbat, 500 kom | 31.25,00 kn |
| Priprema za tisak i tisak didaktičke memory igre *Točka, točka, točkica nastala je Brajica,* 35 parova kartica dimenzije 60x60mm, tisak 4/1, plastificirano, 500 kom  | 37.500,00 kn |
| Lektura 3 kartice teksta  | 75,00 kn |
| Prijevod na engleski  | 375,00 kn |
| Poštanski troškovi (slanje pozivnica za prezentaciju) | 350,00 kn |
| Zvučno snimanje na CD | 3.462,00 kn |
| Poslovi vezani uz prezentaciju i promociju proizvoda (konferencija za novinare) | 1.000,00 kn |
| Nespomenuti troškovi | 500,00 kn |
| **SVEUKUPNO** | **60.499,00 kn** |

Sredstva će se zatražiti od Grada Zagreba.

* 1. **Izrada taktilne slike „Slijepac i vila“**

- planirana je izrada taktilne slike Slijepac i vila iz fundusa TM koja bi bila sastavni dio izložbe, a kasnije bi postala sastavni dio stalnog postava te se planira (Bosnar Salihagić, Vouk) promocija nakon što slika bude izrađena, kao i prezentacija kolegama u hrvatskim muzejima. Slika bi bila rađena u suradnji s dr. sc. Igorom Majnarićem sa Grafičkog fakulteta u Zagrebu. (**MK**)

|  |  |  |  |
| --- | --- | --- | --- |
| **Naziv** | **količina** | **cijena** | **iznos** |
| Izrada taktilne mape 30x30cm na podlozi od pleksiglasa, bez grafičke pripreme | 4 | 3.000 kn | 12.000 kn |
| Tisak brajice na pleksiglas, 30x40 cm, bez grafičke pripreme | 1 | 3.000 kn | 3.000 kn |
| PDV 25% |  |  | 3.750 km |
| **UKUPNO** |  |  | **15.750 kn** |

* 1. **CMS aplikacija za postojeći info kiosk Tiflološkog muzeja (Šoda)**

- izrada CMS aplikacije za info kiosk Tiflološkog muzeja. Aplikacija će omogućiti samostalno ažuriranje svih sadržaja, što podrazumijeva upload slika i teksta, promjenu redoslijeda te određivanje vremenskog slijeda materijala. Za realizaciju navedenog potrebno je oblikovati sučelje za prikaz sadržaja, kreirati bazu podataka i predloške za prikaz na info kiosku, izraditi CMS aplikaciju za unos sadržaja s administracijskim alatom i dijelom za prikaz na kiosku, testiranje i postavljanje na računalo info kioska.

**Specifikacija troškova:**

**Ukupan iznos: 16.250,00 kn**

* 1. **Web - „Online čitaonica knjiga“ i izrada online aplikacije za pedagoški rad**

 **- Online čitaonica knjiga**

U online čitaonica knjiga (na web stranici Tiflološkog muzeja) korisnici bi mogli odabrane knjige prelistavati te neke i preslušati. Omogućilo bi se prelistavanje oko 10 knjiga s ukupno 500 stranica. Korisnik bi odabranu knjigu mogao otvoriti i listati uz animaciju okretanja stranica s mogućnošću povećanja svake stranice i podešavanja veličine slova. Aplikacija je pisana u Flash tehnologiji.

Drugi dio online knjižnice imao bi knjige koje bi se preslušavale. Obradile bi se 2-3 knjige ukupno do 2 sata čitanja.

 **- Izrada online aplikacije za pedagoški rad**

Aplikacija bi omogućila aktivno implementiranje sadržaja u radu s djecom. Dio sadržaja bio bi vidljiv za javnost, a dio bi bio dostupan samo administratorima koji bi ga koristili kao alat za radionice u muzeju ili na terenu preko velikih monitora i grupnog rada ili radionica. Aplikacija se sastoji od modula za prikaz sadržaja teme kroz tekst, audio ili video te modula za postavljanje pitanja i mogućih odgovora. Modul za statistiku omogućava praćenje aktivnosti korisnika te daje uvid koliko je radionica i kada održano te koliko je korisnika kod njih prošlo. Dizajn sučelja prilagođen je nižem uzrastu, a pojedine sadržaje prate atraktivne animacije likova koji pretvaraju ovaj rad u igru.

Specifikacija troškova:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|

|  |  |
| --- | --- |
| **WEB ONLINE ČITAONICA KNJIGA**Izrada aplikacije online knjižnice i postavljanje na web Tiflološkog muzeja | **12.000,00** |
| Obrada 2-3 naslova, audio čitanje do ukupno 2 sata čitanja, snimanje i obrada zvuka uz integraciju zapisa u aplikaciju | **4.200,00** |
| Obrada do 10 naslova do 500 stranica knjiga | **1.300,00** |
| **SVEUKUPNO:** | **21.875,00** |

 |

|  |  |
| --- | --- |
| **WEB ONLINE APLIKACIJA ZA PEDAGOŠKI RAD*** aplikacija s administracijskim alatima
* aplikacija za online kviz
* modul za statistički pregled
* modul za postavljanje kviza
 | **14.000,00** |
| Obrada sadržaja za prikaz teme | **4.500,00** |
| Likovno grafičko oblikovanje lika i njegova animacija | **20.000,00** |
| **SVEUKUPNO:** | **45.625,00** |

|  |  |
| --- | --- |
| **Ukupan iznos:** | **67.500,00 kn** |

* 1. **Informatička oprema**
		1. **Zamjena rashodovane i priprema za rashod opreme**

Zamjena dva rashodovana računala uredske namjene, i priprema za rashod dva programabilna interaktivna multimedijalna playera u stalnom postavu Muzeja (jedna vrsta računala industrijske namjene za pogon interaktivnih LCD zaslona).

**Ukupna vrijednost: 16.906,00 kn**

* + 1. **Računovodstvo – programsko rješenje Microsoft Dynamics NAV**

Tiflološki muzej trenutno posjeduje DOS verziju računovodstvenog programa iz 1993. godine koja ne omogućava kvalitetno praćenje poslovanja i ne zadovoljava potrebe za zadovoljavajućim izvješćivanjem uprave i nadležnih institucija. S obzirom na razvoj informatike i mogućnosti koje danas pružaju suvremeni informacijski softveri, postojeći računalni program je izrazito zastario.

Microsoft Dynamics NAV 2009 je integrirano informacijsko rješenje za praćenje poslovanja koje u svijetu koristi više od 70.000 subjekata. Kao globalni informatički lider, Microsoft omogućava svojim korisnicima nesmetano poslovanje pružanjem korisničke podrške preko lokalnih partnera, pa funkcioniranje takvog softvera u budućnosti ne ovisi o mogućnosti pružanja korisničke podrške od strane implementatora.

**Ukupna vrijednost : 31.350,00 kn**

* 1. **PROGRAM INVESTICIJSKOG ODRŽAVANJA**

**Ugradnja dizala prilagođenog osobama s invaliditetom**

Sukladno pravilniku o osiguranju pristupačnosti građevina osobama s invaliditetom i smanjenom pokretljivosti (NN 15/05) nastavljamo aktivnosti u tom smjeru.

Dosada je u provedbi ovoga programa Ministarstvo kulture sudjelovalo iznosom od 35.000,00 kn koji je utrošen za izradu projektne dokumentacije te 300.000,00 kn koji nisu utrošeni već se čeka provedba javnog natječaja nakon čega će se, u dogovoru s Ministarstvom kulture utrošiti preostalo. Muzej je dobio potvrdu glavnog projekta od strane nadležnog tijela.

Sredstva od Ministarstva kuture kao i ostala tražena sredstva od Grada Zagreba utrošit će se na: izradu izvedbenog arhitektonskog projekta temeljem izrađenog glavnog projekta, projektantski nadzor kod izvođenja radova, arhitektonsko građevinske radove dizala, platforme.

U izvedbi programa bi sudjelovali pored Ministarstva kulture prema kontaktima koje smo već imali Grad Zagreb i Ministarstvo branitelja, u trećinama potrebnog iznosa. Projekt privodimo kraju povodom dva važna jubileja, a to su 60 godina postojanja Tiflološkog muzeja i 5 godina od otvaranja novog stalnog postava.

Specifikacija troškova:

|  |  |
| --- | --- |
| Izrada izvedbenog arhitektonskog projekta |  25.000,00 kn |
| Projektantski nadzor kod izvođenja |  24.260,00 kn |
| Arhitektonsko građevinski radovi | 290.535,00 kn |
| Dizalo | 268.500,00 kn |
| Platforma |  87.900,00 kn |
| UKUPNO | 696.195,00 kn |
| PDV 25% | 174.048,75 kn |
| UKUPNO S PDV-om | 870.243,75 kn |
| **Preostalo za tražiti 870.243,75 kn** – **300.000,00 kn (već odobrena sredstva od Ministarstva kulture) =**  | **570.243,75 kn** |

Iznos potrebnih sredstava –1/3 Ministarstvo kulture (već dobivena sredstva), 1/3 Grad Zagreb, 1/3 Ministarstvo branitelja

**NAPOMENA:**

**Prijavnice za financiranje programa javnih potreba u kulturi RH za 2014. g. s obrazloženim programima i specificiranim troškovnicima nalaze se u privitku ovog Programa i njezin su sastavni dio.**

 **Ravnateljica**

 **mr. sc. Željka Bosnar Salihagić**